text: Hvor farlig er ulven egentlig?
  14 april 2015 kl. 13.29
  I 25 år har Richard Østerballe haft med ulve at gøre i Givskud Zoo. De 11 ulve i dyreparken ser kun en smule anderledes ud end de ulve, der er ude i den danske natur.
  
  Uanset hvor man møder en ulv, er opskriften den samme; man skal have respekt for rovdyret, men ikke være bange, fortæller Givskuds direktør til TV SYD.
  En ulv man møder i danske natur, er ufarlig og den vil være skræmt og forsøge at komme væk, hvis der er mennesker i nærheden, fortsætter han.
  Skulle man se en ulv, så bør man gøre ulven opmærksom på, at man er der, men det vil være usædvanligt, hvis ulven ikke har set dig først.
  Men skulle det ske, handler det om at give et råb fra sig eller klappe i hænderne, og så vil ulven forsvinde med det samme for det er et sky dyr.
  Selv ville Richard Østerballe ikke være bange for at opholde sig i skoven.
  Men han ville aldrig tillade at lade små børn være alene i en skov.
  Man er nødt til at have respekt, og forstå at ulven er et stort og farligt rovdyr, som er i stand til at overfalde et menneske og i særdeleshed små mennesker, så i den helt forkerte situation, ville ulven kunne overfalde små børn.
  Hør Givskud Zoo's Richard Østerballe her: (Varighed 0'48 sekunder)
  